สภาพอากาศตลอดช่วงสัปดาห์นี้ ประเทศไทยจะมีปริมาณฝนเพิ่มมากขึ้นในทั่วทุกภาค อาจทำให้เกิดน้ำท่วมฉับพลันน้ำป่าไหลหลากได้
อธิบดีกรมอุตุนิยมวิทยา เปิดเผย สภาพอากาศตลอดช่วงสัปดาห์นี้ ประเทศไทยจะมีปริมาณฝนเพิ่มมากขึ้นในทั่วทุกภาค อาจทำให้เกิดน้ำท่วมฉับพลันน้ำป่าไหลหลากได้นายภูเวียง ประคำมินทร์ อธิบดีกรมอุตุนิยมวิทยา เปิดเผยถึงสภาพอากาศในช่วงสัปดาห์นี้ว่า ประเทศไทยจะมีปริมาณฝนเพิ่มมากขึ้น โดยจะมีปริมาณฝนตกหนักและฝนตกสะสมในพื้นที่บริเวณภาคเหนือตอนบน/ ภาคตะวันออกเฉียงเหนือ/ ภาคใต้ / ภาคกลาง / และภาคตะวันออก เนื่องจากลมมรสุมตะวันตกเฉียงใต้เข้ามามีอิทธิพลต่อประเทศไทย อาจทำให้เกิดน้ำท่วมฉับพลันน้ำป่าไหลหลากได้ อย่างไรก็ตามจะส่งผลดีกับบริเวณพื้นที่ที่ขาดแคลนน้ำ ซึ่งจะช่วยเติมเต็มน้ำในอ่างเก็บน้ำได้ สำหรับคลื่นลมในทะเลอันดามันมีคลื่นแรง ชาวเรือควรเดินเรือด้วยความระมัดระวัง ซึ่งภายหลังจากสัปดาห์นี้คลื่นลมจะลดน้อยลงทำให้สภาพอากาศดีขึ้น// เสียง // อธิบดีกรมอุตุนิยมวิทยา กล่าวด้วยว่า ภายหลังจากวันที่ 18 สิงหาคมเป็นต้นไป ร่องมรสุมหรือร่องความกดอากาศต่ำจะขยับขึ้นไปทางประเทศพม่า /ลาว /และเวียดนามตอนบน จะทำให้ปริมาณฝนในบริเวณทั่วทุกภาคของประเทศไทยลดน้อยลง ทั้งนี้ ประชาชนควรเฝ้าระวังและติดตามประกาศจากกรมอุตุนิยมวิทยาอย่างใกล้ชิด ได้ที่เว็บไซต์ www.tmd.go.th หรือสายด่วนพยากรณ์อากาศ 1182